Държавен вестник, бр. 71, 2010 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  71
Чл. 5. С ДОИ по чл. 1 се определят и вхо­
дящото минимално образователно равнище, 
описанието на професията, целите на обуче­
нието, резултатите от ученето, изискванията 
към материалната база и изискванията към 
обучаващите.
Преходни и заключителни разпоредби
§ 1. Учебните планове и учебните програми 
за обучение по професията, действащи към 
влизане в сила на тази наредба, се прилагат 
до разработване и утвърждаване на учебните 
планове и учебните програми по чл. 3.
§ 2. Тази наредба се издава на основание 
чл. 17, т. 3 във връзка с чл. 16, т. 7 от Закона 
за народната просвета. 
§ 3. Наредбата влиза в сила от деня на 
обнародването є в „Държавен вестник“.
Министър: С. Игнатов
Приложение 
към чл. 2 
Държавно образователно изискване за при­
добиване на квалификация по професията 
„Стругар“
Професионално направление:
521
Машиностроене, металообработване 
и металургия 
Наименование на професията:
521100
Стругар
Специалност:
Степен на професионал­
на квалификация:
5211001
Стругарство Първа
1. Входни характеристики 
1.1. Изисквания за входящо минимално 
образователно равнище за ученици и за лица, 
навършили 16 години
За придобиване на първа степен на професи­
онална квалификация по професията „Стругар“ 
от Списъка на професиите за професионално 
образование и обучение по чл. 6, ал. 1 ЗПОО (ут­
върден от министъра на образованието и науката 
със Заповед № РД-09-413 от 12.05.2003 г., изм. 
и доп. със Заповед № РД-09-04 от 08.01.2004 г., 
Заповед № РД-09-34 от 22.01.2004 г., Заповед 
№ РД-09-255 от 09.04.2004 г., Заповед № РД-09-
274 от 18.02.2005 г., Заповед № РД-09-1690 от 
29.09.2006 г., Заповед № РД-09-828 от 29.06.2007 г., 
Заповед № РД-09-1891 от 30.11.2007 г., Заповед 
№ РД-09-298 от 19.02.2009 г., Заповед № РД-
09-1803 от 29.10.2009 г.) входящото минимално 
образователно равнище за ученици е завършен 
шести клас.
За придобиване на първа степен на професи­
онална квалификация по професията „Стругар“ 
входящото минимално образователно равнище 
за лица, навършили 16 години, е начален етап 
на основното образование или успешно завър­
шен курс за ограмотяване по реда на Закона за 
насърчаване на заетостта.
1.2. Изисквания за входящо квалификационно 
равнище или професионален опит 
За обучение по професията „Стругар“ с при­
добиване на първа степен на професионална 
квалификация не се изисква кандидатите да 
притежават предишна професионална квалифи­
кация или професионален опит.
За обучение по професията „Стругар“ с при­
добиване на първа степен на професионална 
квалификация на лица с професионален опит по 
тази професия може да се организира надграж­
дащо обучение за усвояване на компетенциите, 
описани в т. 4, които лицето не притежава. 
Съдържанието на обучението се определя след 
сравнение на компетенциите и резултатите от 
ученето, описани в Държавното образователно 
изискване (ДОИ) за придобиване на квалифи­
кация по съответната професия. 
2. Описание на професията
2.1. Трудови дейности, отговорности, лич­
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.)
Придобилите първа степен на професионална 
квалификация по професията „Стругар“ могат да 
извършват стругарски обработки, които включват 
рутинни дейности, извършвани при неизменящи 
се условия (отрязване на заготовки, свредловане 
на централен отвор в ротационна повърхнина, 
прорязване на радиален канал, нарязване на резба 
с флашка и метчик). Стругарят може да подменя 
стругарски нож или друг режещ инструмент, 
контролира размерите на обработвания детайл 
с помощта на калибри, шублер и микрометър, 
разчита формата, размерите и техническите 
изисквания за обработвания детайл в машино­
строителен чертеж.
Стругарят има възможност да работи в дър­
жавни и частни машиностроителни предприятия.
При изпълнение на стругарски обработки на 
металите стругарите са изложени на влиянието 
на повишен шум и вибрации.
Лицата, практикуващи професията, трябва 
да притежават физическа и психическа издръж­
ливост, устойчивост на вниманието, упоритост, 
дисциплинираност, отговорност. 
Трудовата дейност се осъществява в закрити 
помещения. Работното време е стандартно или 
при сменен режим на работа.
2.2. Възможности за продължаване на про­
фесионалното обучение
Придобилите квалификация по професията 
„Стругар“ – първа степен на професионална 
квалификация, които отговарят на изискванията 
за входящо образователно равнище, определени 
в ЗПОО, могат да продължат обучението си 
за придобиване на квалификация по профе­